

**РЕПУБЛИКА СРБИЈА**

**AПЕЛАЦИОНО ЈАВНО ТУЖИЛАШТВО**

**Р. бр. 53/24**

**08.03.2024. године   
Н И Ш**

На основу члана 146. Закона о јавним набавкама („ Сл. Гласник РС бр.91/2019“) у даљем тексту „ЗЈН“ и Записника о отварању и стручној оцени понуда са извештајем о спроведеном поступку Р .бр.53/24 од 08.03.2024. године, главни јавни тужилац Апелационог јавног тужилаштва у Нишу, Небојша Тасић, доноси

**О Д Л У К У**

**I**.Као најповољнији понуђач у овој јавној набавци, чији је предмет– јавнa набавкa добара – налепнице са бар кодом за потребе Апелационог јавног тужилаштва у Нишу - (ознака општег речника набавки 30199761-2 – ознаке и налепнице са бар кодом), са процењеном вредношћу у укупном износу од 5.000,00 динара без ПДВ-а, односно износ од 6.000,00 динара са ПДВ-ом, **БИРА СЕ**  привредно друштво „MULTIDIZAJN“ д.о.о Нови Сад, адреса Јана Хуса бр. 11, Нови Сад, матични број 08315078, ПИБ 100452659.

**II.** Понуђачу из става I ове одлуке издати наруџбеницу.

**О б р а з л о ж е њ е**

Одлуком главног јавног тужиоца Апелационог јавног тужилаштва у Нишу Р. бр. 53/24 од 29.02.2024.године за потребе овог тужилаштва, као наручиоца, покренут је поступак јавне набавке - налепнице са бар кодом за потребе Апелационог јавног тужилаштва у Нишу - (ознака општег речника набавки 30199761-2 – ознаке и налепнице са бар кодом). Вредност јавне набавке процењена је на укупан износ од 5.000,00 динара без ПДВ-а, односно износ од 6.000,00 динара са ПДВ-ом. Средства за реализацију ове набавке обезбеђена су из расположиве апропријације за 2024. годину, а планирани су финансијским планом јавних набавки за 2024. годину на које се „ЗЈН“ не примењује, под редним бројем 8/24 (економска класификација 426 - материјал).

Позив за подношење понуда (са обрасцем) је објављен на интернет страни Апелационог јавног тужилаштва у Нишу, дана 29.02.2024.године. Као крајњи рок за достављање понуда је одређен 08.03.2024.године (петак) у 13.00 часова.

Имајући у виду процењену вредност предмета ове набавке, иста је спроведена у складу са чланом 27. став 1. тачка 1. ЗЈН, што значи да у наведеној јавној набавци наручилац није у обавези да примењује одредбе поменутог закона, али је сходно ставу 2. истог члана применио начела ЗЈН на начин који је примерен околностима конкретне набавке, тако што је спречио постојање сукоба интереса, обезбедио конкуренцију и да уговорена цена не буде већа од упоредиве тржишне цене.

Критеријум за оцењивање и избор најповољније понуде је најнижа понуђена цена без ПДВ, док количина траженог добра је одређена након добијања понуде са утврђеним јединичним ценама по налепници са бар кодом у оквиру процењене потребе, а све до расположивог износа ове јавне набавке у процењеној вредности у износу од 5.000,00 динара без ПДВ-а, односно износа од 6.000,00 динара са ПДВ-ом.

Конкуренција је обезбеђена на следећи начин: позив за подношење понуде са пропратним обрасцем је објављен на интернет страници Апелационог јавног тужилаштва у Нишу и електронском поштом је послат привредним субјектима за које наручилац има сазнања да су способни да изврше предметну набавку (члан 7. ЗЈН).

За ову набавку позив за достављање понуда Р. бр. 53/24 са обрасцем понуде послат је електронском поштом дана 29.02.2024. године, следећим привредним субјектима: 1) привредном друштву „Media Centar Studio“ д.о.о Лесковац 2) привредном друштву „ Multidizajn“ д.о.о Нови Сад 3) привредном друштву „GS1“ д.о.о Београд.

До истека означеног рока, односно до дана 08.03.2024.године до 13.00 часова приспела је једна понуда.

Дана 06.03.2024. године у 09.30 часова је достављена понуда понуђача привредног друштва „MULTIDIZAJN“ д.о.о Нови Сад, адреса Јана Хуса бр. 11, Нови Сад, путем редовне поште, сачињена на обрасцу достављеним уз позив Р бр. 53/24 од 29.02.2024. године, са следећом јединичом ценом : у износу од 0,83 динара без ПДВ-а, у истом износу са ПДВ-ом, по налепници са бар кодом.

Понуда је оцењена као благовремена јер је достављена у оквиру напред наведеног рока.

Након разматрања и оцене наведене (једине) понуде, Записником о отварању и стручној оцени понуда Р 53/24 од 08.03.2024 године је утврђено да је иста прихватљива, јер је понуђена јединична цена (без/са ПДВ-ом) по предметном добру економски повољна за наручиоца имајућу у виду тржишне цене за наведена добра према претходно спроведеној претрази и анализи тржишта за тражена добра.

С обзиром на напред наведено, наручиоцу је предложено да се наруџбеница за ову јавну набавку изда привредном друштву „MULTIDIZAJN“ д.о.о Нови Сад, адреса Јана Хуса бр. 11, Нови Сад , матични број 08315078, ПИБ 100452659, по понуђеној цени из понуде која је достављена Апелационом јавном тужилаштву у Нишу, путем редовне поште дана 06.03.2024. године у 09.30 часова, у оној количини добара чији збир појединачних цена без ПДВ-а не прелази оквир процењене вредности ове јавне набавке у укупном износу од 5.000,00 динара без ПДВ-a.

Имајући у виду садржину Записника о отварању и стручној оцени понуда са извештајем о спроведеном поступку Р бр. 53/24 од дана 08.03.2024 године ове јавне набавке, одлучено је као у изреци одлуке.

**ГЛАВНИ ЈАВНИ ТУЖИЛАЦ**

**Небојша Тасић**

**Поука о правном леку:**

Против ове одлуке се може поднети **захтев за заштиту права** у поступцима јавних набавки.

Зхтев се подноси Републичкој комисији за заштиту права у поступцима јавних набавки, **преко Апелационог јавног тужилаштва у Нишу**.

Рок за подношење захтева је **10 (десет) дана** од дана пријема одлуке.